การเตรียมสำหรับซีเรียล การเลือกส่วนประกอบ การกินซีเรียลแบบที่ต้องต้ม การกินซีเรียลแบบที่ไม่ต้องต้ม
คุณสามารถใช้ชามซีเรียลธรรมดาได้เสมอ แต่ก็มีตัวเลือกอื่นด้วย ถ้าคุณตื่นขึ้นมาแล้วหิวมากคุณอาจจะต้องหาชามใบใหญ่ที่สุดเท่าที่คุณจะหาได้ คุณสามารถใช้ชามผสมใบใหญ่ก็ได้ ถ้าคุณไม่หิวมากคุณสามารถใช้ชามที่เล็กกว่า อย่างเช่นชามที่ใช้สำหรับสลัดเคียง คุณจะใช้ความคิดสร้างสรรค์และใช้แก้วกาแฟ ทัปเปอร์แวร์ หรือภาชนะอื่นๆ เพื่อกินซีเรียลก็ได้นะ ไม่ต้องจำกัดแค่ว่าต้องใส่ชามเท่านั้น ช้อนที่คุณเลือกอาจจะมีผลต่อการกินซีเรียลอย่างมาก ช้อนที่เล็กกว่าหมายถึงคำเล็กๆ ดังนั้นคุณจะใช้เวลาในกินซีเรียลนานขึ้น การกินช้าๆ นั้นสามารถช่วยป้องกันไม่ให้กินเยอะเกินไปได้ ดังนั้นช้อนเล็กๆ จึงเหมาะสำหรับคนที่กำลังลดน้ำหนักหรือแค่พยายามกินเบาๆ ในทางตรงกันข้าม ช้อนที่ใหญ่กว่าหมายถึงคำที่ใหญ่กว่า ถ้าคุณหิวและพร้อมที่จะกินซีเรียลคำโตๆ แล้วล่ะก็ให้หยิบช้อนคันใหญ่ได้เลย จัดสถานที่ในห้องกินข้าวหรือโต๊ะในครัวเพื่อกินซีเรียลแบบเป็นทางการมากขึ้น คุณอาจจะใช้ผ้ารองจาน วางผ้าเช็ดปากบนตักและ "เพลิดเพลิน" กับมื้ออาหารที่ถูกต้อง สำหรับการกินอาหารเช้าแบบสบายๆ กว่า ให้กินซีเรียลหน้าโทรทัศน์ ในขณะที่คุณอยู่หน้าคอมพิวเตอร์ หรือแม้กระทั่งบนเตียง! ถ้าคุณไม่มีเวลาจริงๆ ให้เทซีเรียลและนมลงในแก้วแบบมีฝาปิด นำช้อนพลาสติกไปด้วยและกินซีเรียลขณะอยู่ในรถ บนรถเมล์ หรือตอนเดินไปโรงเรียน ถ้าคุณเคยเดินตามช่องอาหารเช้าซีเรียลแล้วล่ะก็คุณอาจจะรู้ว่ามีตัวเลือกเยอะแยะเลยทีเดียว ซีเรียลชนิดต่างๆ จะให้อาหารเช้าที่แตกต่างกันมาก บางชนิดจะหวานและเต็มไปด้วยน้ำตาล ในขณะที่บางชนิดนั้นสุขภาพดีต่อสุขภาพมากกว่าและเต็มไปด้วยธัญพืชและใยอาหาร มีซีเรียลหลากหลายแบบให้เลือกดังนั้นคุณควรจะสำรวจตัวเลือกต่างๆ  ซีเรียลที่หวานและมีสีสันสดใสนั้นเกือบจะมีรสชาติเหมือนขนมหวานสำหรับอาหารเช้า ซีเรียลชนิดนี้ ได้แก่ ยี่ห้อฟรุตลูป (Fruit Loops) ลัคกี้ ชาร์ม (Lucky Charms) คุกกี้ คริสป์ (Cookie Crisps) ทริกซ์ (Trix) และชินนามอน โทส ครันช์ (Cinnamon Toast Crunch) แม้ว่าซีเรียลที่เด็กๆ ชื่นชอบเหล่านี้อาจจะมีรสชาติที่อร่อยจริงๆ แต่พวกมันก็เต็มไปด้วยน้ำตาลและควรกินในปริมาณที่พอเหมาะ  สำหรับตัวเลือกที่ดีต่อสุขภาพมากกว่า ให้มองหาซีเรียลที่มีใยอาหารสูงและมีรายการส่วนประกอบของธัญพืชก่อน ยิ่งมีปริมาณโปรตีนที่สูงกว่าด้วยก็จะยิ่งเป็นข้อดีเพราะจะทำให้คุณอิ่มนานขึ้น ซึ่งยี่ห้อโททัล (Total) เชียริโอส์ (Cheerios) ไลฟ์ (Life) คิกซ์ (Kix) และเรซินแบรน (Raisin Bran) นั้นล้วนแล้วแต่เป็นตัวเลือกที่ยอดเยี่ยม อย่าลืมดูซีเรียลแบบที่ต้องต้ม ซึ่งได้แก่ โอ๊ตมีล ปลายข้าว ครีมข้าวสาลี ควินัว และอีกมากมาย โดยส่วนใหญ่จะมาในรูปแบบอาหารเช้าที่มีรสชาติหลากหลาย แต่คุณสามารถเลือกแบบธรรมดาและนำมาเติมส่วนผสมและท็อปปิ้งเองก็ได้  กราโนลาและมูสลี่ก็เป็นตัวเลือกที่ดีต่อสุขภาพและอิ่มท้องเช่นกัน คุณสามารถเรียนรู้วิธีการทำมูสลี่ที่นี่ และเรียนรู้วิธีการทำกราโนลาที่นี่! คุณมีตัวเลือกมากมายเช่นเดียวกับซีเรียล ระหว่างนมวัวชนิดต่างๆ นมที่ปราศจากแลคโตส และนมจากพืช คุณอาจจะพบบางสิ่งที่เข้ากับซีเรียลที่คุณเลือกได้อย่างดี  นมวัวเป็นนมมาตรฐานที่คนส่วนใหญ่นึกถึงเมื่อได้ยินคำว่านม นมชนิดที่คุณจะเห็นในร้านขายของชำทั่วไปคือนมสดครบส่วน นม 2% นม 1% และนมขาดมันเนย นมสดครบส่วนมีรสชาติเข้มข้นกว่าและมีไขมัน 3.25% ทั้งนม 2% และนม 1% นั้นมีการลดไขมันลง (เหลือ 2% และ 1% ตามลำดับ) นมขาดมันเนยมีไขมัน 0% และมีรสชาติเข้มข้นน้อยที่สุด แต่ก็มีแคลอรี่น้อยที่สุดเช่นกัน คุณสามารถเลือกนมวัวเหล่านี้โดยขึ้นอยู่กับความชื่นชอบรสชาติและการควบคุมอาหารของแต่ละบุคคลได้  นมที่ปราศจากแลคโตสเหมาะสำหรับคนที่รู้สึกไม่สบายท้องหลังจากดื่มนม หลายคนแพ้แลคโตสและไม่สามารถย่อยแลคโตสในนมได้ นมที่ปราศจากแลคโตสคือนมธรรมดาที่รวมกับแลคเตสซึ่งเป็นเอนไซม์ที่สลายแลคโตส สิ่งนี้จะช่วยป้องกันปัญหาระบบทางเดินอาหารที่เกิดจากการแพ้แลคโตสได้  นมจากพืชเป็นอีกทางเลือกหนึ่งที่ยอดเยี่ยมสำหรับคนที่ไม่ชอบรสชาติของนมวัว กินอาหารมังสวิรัติ หรือแค่ต้องการอะไรที่แตกต่าง นมอัลมอนด์เป็นนมจากพืชที่ได้รับความนิยมมากที่สุด และทั้งยังมีหลายรสชาติอย่างเช่น วานิลลาและช็อคโกแลต นอกจากนี้ กะทิ นมถั่วเหลือง นมจากเมล็ดแฟลกซ์ นมเม็ดมะม่วงหิมพานต์ และอื่นๆ อีกมากมายในตลาดนั้นก็เป็นทางเลือกนมจากพืชเช่นกัน วิธีหนึ่งในการเพิ่มรสชาติ เนื้อสัมผัส หรือประโยชน์ต่อสุขภาพให้กับอาหารเช้าซีเรียลคือการใส่อะไรเล็กๆ น้อยๆ เพิ่มเข้าไป ผลไม้อย่างเช่นบลูเบอร์รี่และกล้วยนั้นจะเพิ่มวิตามินและสารอาหารที่เป็นประโยชน์มากมาย การใส่ถั่วจะสามารถเพิ่มความกรุบกรอบและโปรตีนให้กับซีเรียล การใส่เนยถั่วอย่างเช่น เนยถั่วลิสงหรือเนยอัลมอนด์นั้นจะสามารถเพิ่มไขมันที่ดีต่อสุขภาพและโปรตีน ชินนามอนสามารถเพิ่มรสชาติให้มื้อเช้าอย่างมากแถมยังปราศจากแคลอรี่อีกด้วยนะ ไม่ว่าคุณจะเลือกทำโอ๊ตมีล ครีมข้าวสาลี (หรือเรียกอีกอย่างว่าฟารินา) ปลายข้าว หรือซีเรียลแบบต้องต้มอื่นๆ พวกมันจะมีคำแนะนำในการทำโดยเฉพาะ ให้แน่ใจว่าคุณอ่านบรรจุภัณฑ์ของมันเพื่อทำความเข้าใจว่าต้องปรุงอย่างไร เมื่อพูดถึงซีเรียลแบบต้องต้ม ก็มักจะมีตัวเลือกสำหรับคนที่ชอบทำอาหารและตัวเลือกสำหรับคนที่ไม่ต้องการใช้ความพยายามเยอะในการทำ หลังจากที่คุณต้มซีเรียลเสร็จแล้ว คุณสามารถเติมรสชาติและท็อปปิ้งสนุกๆ ลงไปได้ สำหรับโอ๊ตมีล คุณอาจจะใส่อะไรอย่างเช่น น้ำตาลทรายแดง ถั่ว ผลไม้ หรือแม้แต่ช็อคโกแลตชิพ ใส่เนยลงในครีมข้าวสาลีหรือปลายข้าวเพื่อเป็นอาหารเช้าอร่อยๆ หรือแม้แต่ตอกไข่ทั้งฟองใส่ลงไปก็ได้ การเติมเนยถั่วลิสงลงในซีเรียลสักหน่อยเป็นทางเลือกที่ดี เนื่องจากความร้อนจากซีเรียลจะทำให้เนยถั่วลิสงร้อน ทำให้ละลายและผสมเข้ากันได้ดี การเติมซินนามอนและน้ำตาลลงในซีเรียลแบบที่ต้องต้มนั้นจะสามารถทำอาหารเช้ารสหวานอร่อยได้ ปล่อยให้มันเย็นลงก่อนกิน เพราะการทำให้ปากพองนั้นจะเป็นการเริ่มต้นวันที่แสนเจ็บปวด ถ้าคุณอยากเริ่มกินแล้วให้เป่าแต่ละคำก่อนที่จะส่งเข้าปาก ถ้าคุณได้เติมส่วนผสมและท็อปปิ้งแสนอร่อยลงไปก็ให้แน่ใจว่าคนจนเข้ากับซีเรียลเพื่อที่จะได้ยังเหลือไว้จนถึงคำสุดท้าย ซีเรียลแบบที่ต้องต้มนี้อาจจะติดข้างชามได้ ดังนั้นให้แน่ใจว่าคุณขูดช้อนไปตามด้านข้างเพื่อกินจนเกลี้ยง ปริมาณซีเรียลที่คุณเทนั้นขึ้นอยู่กับความอยากอาหาร ซีเรียลพูนชามใหญ่อาจจะทำให้คุณอิ่มได้นานหลายชั่วโมง และชามเล็กอาจจะเป็นของว่างที่ดีได้ ระวังอย่าเทจนล้นชามเพราะว่าคุณยังต้องการที่สำหรับนมด้วย  ถ้าคุณให้ความสำคัญกับสุขภาพหรือไม่แน่ใจว่าปริมาณแค่ไหนจะเหมาะสม ให้ตรวจสอบฉลากโภชนาการที่ข้างกล่องซึ่งจะแสดงรายการสัดส่วนที่แนะนำอยู่ที่นั่น เมื่อคุณเทซีเรียลแล้ว ให้ปิดถุงหรือกล่องให้สนิทเพื่อไม่ให้ซีเรียลเหม็นหืน คุณยังสามารถใส่ซีเรียลที่เหลือลงในกล่องทัปเปอร์แวร์หรือที่เก็บซีเรียลเพื่อยืดอายุของมันได้อีกด้วย เมื่อมาถึงขั้นตอนนี้ ทุกคนมีความชอบส่วนตัว เริ่มเทช้าๆ จนกระทั่งซีเรียลเริ่มลอยเล็กน้อย ถ้าคุณอยากให้ซีเรียลแค่ชื้นเล็กน้อยและยังคงเหลือความกรุบกรอบอยู่แล้วล่ะก็ให้เทในปริมาณเล็กน้อย ถ้าคุณชอบซีเรียลที่มีน้ำเยอะๆ และซดนมที่เหลือก้นชาม ก็เทลงไปเลย! บางคนใส่ผลไม้ลงในชามซีเรียลเล็กน้อย เช่น กล้วยหั่นเป็นชิ้น สตรอเบอร์รี่หั่นเป็นแว่น หรือบลูเบอร์รี่ ถ้าอยากให้ซีเรียลดูมีสไตล์ขึ้นเล็กน้อย ให้ใส่ซินนามอนหรือน้ำตาลลงไป มีความคิดสร้างสรรค์! คุณสามารถเติมอะไรก็ได้ที่คุณต้องการในซีเรียล โดยเฉพาะอย่างยิ่งถ้ามันขาดรสชาติในตัวเอง นี่คือสิ่งสำคัญในการกินซีเรียล ถ้าคุณกินซีเรียลอย่างรวดเร็ว มันจะยังมีความกรุบกรอบเล็กน้อย ถ้าคุณใช้เวลา ลิ้มรสในแต่ละคำ ซีเรียลจะค่อยๆ นิ่มขึ้น อย่างไรก็ตามให้กินช้าหรือเร็วตามที่คุณต้องการ เพียงให้แน่ใจว่าคุณกำลังเพลิดเพลินกับซีเรียลในชามอย่างเต็มที่ เมื่อคุณกินซีเรียลหมดแล้ว คุณอาจจะยังเหลือนมอยู่ที่ก้นชามนิดหน่อย โดยเฉพาะอย่างยิ่งถ้าคุณเทลงไปเยอะ ไม่จำเป็นต้องทิ้งนมแสนอร่อยและตอนนี้มีรสชาติของซีเรียลด้วย คุณมีทางเลือกสำหรับสิ่งนี้  คุณสามารถใช้สองมือยกชามขึ้นมาแล้วดื่มนมได้เลย คุณสามารถเติมซีเรียลลงไปเล็กน้อยเพื่อกินกับนมที่เหลืออยู่ก็ได้
เลือกชาม. เลือกช้อน. เลือกจุดกินอาหาร. เลือกซีเรียล. เลือกนม. เลือกสิ่งที่ใส่เพิ่ม. ต้มซีเรียล. เติมท็อปปิ้งที่คุณต้องการ. กินซีเรียล. เทซีเรียลลงในชาม. เติมนม. ลองเติมท็อปปิ้ง. กินช้าหรือเร็วตามใจชอบ. ดื่มนมที่ก้นชาม.
https://www.wikihow.com/Eat-a-Bowl-of-Cereal https://www.wikihow.com/Eat-a-Bowl-of-Cereal https://www.wikihow.com/Eat-a-Bowl-of-Cereal https://www.wikihow.com/Eat-a-Bowl-of-Cereal
Setting Up for Your Cereal Picking Your Ingredients Eating Your Hot Cereal Eating Your Cold Cereal